钦定古今图书集成/明伦汇编/氏族典/第436卷 > 《廖用贤尚友录》 > 马遂
## 钦定古今图书集成/明伦汇编/氏族典/第436卷 > 《廖用贤尚友录》 > 马遂

按《宋史马遂传》：“遂，开封人。初隶龙卫军，补散直，改三
班奉职，为北京指使。闻王则叛，遂诣留守贾昌朝请
击贼。昌朝因使持榜入贝州招降，则见之，遂谕以祸
福，辄不答。遂奋起投杯抵则，扼其喉，殴之流血。贼党
攒刃聚噪至，断一臂犹詈则，贼缚遂厅事前支解之。”